*Közel volt a húsvét, a zsidók ünnepe.* (Jn6,4)

Közel volt az ünnep. Az Egyiptomból való kivonulás emlékére megtartott páska ünnepe. Az Igeversből a „közel” szó ragadott meg. Ha valaki, valami közel van, az azt jelenti: időben, térben nincs távolság. Nem kell sokat várni, nem kell messze menni, már kézközelben van, már elérhető.

Nekünk az örök élet, az üdvösség van ilyen nagyon közel. Nem kell nagy távolságra menni, vagy hosszú ideig várni, mert közel van! Jézus kereszten elszenvedett váltsághalála mindenki számára, bármely pillanatban elérhető. Ma még valóban mindenki számára elérhető, mert közel van! *Vadon Gyula*